

program rada i RAZVOJA MUZEJA belišće za 2022. godinu

JAVNE POTREBE U KULTURI GRADA BELIŠĆA ZA 2022. GODINU

15. listopadA 2021.

MUZEJ BELIŠĆE

Sadržaj

[1. SKUPLJANJE GRAĐE 2](#_Toc85104409)

[1.1. Darovanja, nasljeđivanja, zamjena 2](#_Toc85104410)

[1.2. Terensko istraživanje 2](#_Toc85104411)

[1.3. Pristup muzejskoj građi i dokumentaciji 2](#_Toc85104412)

[1.4. Stručna obrada muzejske građe 3](#_Toc85104413)

[2. ZAŠTITA 3](#_Toc85104414)

[2.1. Preventivna zaštita 3](#_Toc85104415)

[2.2. Konzerviranje, restauracija 4](#_Toc85104416)

[3. ZBIRKE 4](#_Toc85104417)

[3.1. Uređenje i opremanje zgrade 4](#_Toc85104418)

[3.2. Izmjene i dopune stalnog postava 5](#_Toc85104419)

[3.3. Hemeroteka (bibliografija Belišća) 5](#_Toc85104420)

[4. SURADNJA S JAVNOSTI 6](#_Toc85104421)

[4.1. Digitalizacija muzeja 6](#_Toc85104422)

[4.2. Mediji 6](#_Toc85104423)

[4.3. Lokalna suradnja 6](#_Toc85104424)

[5. EDUKATIVNA DJELATNOST 7](#_Toc85104425)

[6. IZDAVAČKA DJELATNOST 7](#_Toc85104426)

[7. IZLOŽBENA DJELATNOST 7](#_Toc85104427)

[8. MARKETINŠKA DJELATNOST 8](#_Toc85104428)

[8.1. Povećanje vlastitih prihoda muzeja 8](#_Toc85104429)

# SKUPLJANJE GRAĐE

Temeljna muzejska djelatnost predstavlja skupljanje, čuvanje i zaštitu te obradu i izučavanje

muzejske građe koja će se provoditi putem intenzivne inventarizacije i obrade muzejske građe

i muzejske dokumentacije. Načini skupljanja muzejske građe jesu kupnja, darovanje,

nasljeđivanje, zamjena i terensko istraživanje. Muzeji skupljaju samo onu građu koju mogu

dokumentirati, čuvati i štititi. Muzej Belišće izradit će pisani dokument o politici skupljanja

koji sadržava načela i kriterije stvaranja i popunjavanja muzejskih zbirki.

## Darovanja, nasljeđivanja, zamjena

Muzej Belišće težit će, prvenstveno putem muzejske promocije, što većem i bogatijem

nadopunjavanju zbirki putem dosadašnjih i budućih darovanja, nasljeđivanja, zamjena i sl.

Napravljeni su prvi kontakti sa osobama za koje se sa sigurnošću zna da posjeduju zavidnu

privatnu zbirku koju Muzej priželjkuje u svom postavu.

## Terensko istraživanje

Terensko je istraživanje oblik muzejske djelatnosti koju poduzima muzej radi prikupljanja,

evidentiranja i zaštite pokretne ili nepokretne kulturno-povijesne, arheološke, etnografske,

tehničke i prirodoslovne građe te nematerijalne baštine. Kako bi muzej obavljao svoju

djelatnost neophodno je vršiti planski usmjerena istraživanja s ciljem definiranja njihove

prostorne rasprostranjenosti i određivanja kronološke i kulturne pripadnosti. U planu je daljnje

istraživanje kulturne baštine koje bi rezultiralo nastankom novih zbirki ili dopuna postojećim.

## Pristup muzejskoj građi i dokumentaciji

Pravo na pristup informacijama ostvarivat će se na način i u postupku utvrđenom Zakonom o

pravu na pristup informacija, podzakonskim propisima i općim aktima. Muzej Belišće

omogućavati će i osiguravati ostvarivanje prava na pristup informacijama svim fizičkim i

pravnim osobama pristupom otvorenosti i javnosti svog djelovanja putem Kataloga informacija.

Temeljem Statuta Muzeja Belišće i važećih zakona (Zakon o muzejima), izradit će se protokol,

cjenik i obrazac kojim se definiraju načini pristupa muzejskoj građi i dokumentaciji, u cilju

optimalizacije dostupnosti i sigurnosti muzejske građe i dokumentacije. Muzejska građa i

dokumentacija daje se na uvid radi njezine znanstvene i stručne obrade, izlaganja, objavljivanja,

u publicističke i komercijalne svrhe, te za potrebe nastave i u druge opravdane svrhe. Uvid u

muzejsku građu i dokumentaciju obuhvaća: pregled građe i dokumentacije, izradu preslika

izvornika sa svrhom daljnje stručne i znanstvene obrade, objavljivanja i izlaganja.

## Stručna obrada muzejske građe

Uključuje obradu muzejske građe putem identifikacije te inventarizacije i katalogizacije

primarne muzejske građe u programu tvrtke Link2 d.o.o. u integriranom informacijskom

sustavu programa M++, pomoću kojeg će se omogućiti obrada, opis, upravljanje i korištenje

iste. Inventarna knjiga u elektronskom obliku u Muzeju će se voditi kroz navedeni program.

Prilikom registracije muzejskih zbirki pri Ministarstvu kulture i medija Republike Hrvatske,

potrebno je otisnuti i uvesti jedan primjerak inventarne knjige.

Nakon završetka inventarizacije i digitalizacije zbirki planiran je početak katalogizacije

muzejske građe, počevši od predmeta industrijske baštine. Muzej će nakon istraživanja,

prikupljanja i obrade muzejske građe te formiranja zbirki prijaviti zbirke na Listu kulturnih

dobara Republike Hrvatske.

# ZAŠTITA

## Preventivna zaštita

Provoditi će se redovna preventivna zaštita muzejske građe unutar zakonskih okvira

Ministarstva kulture i medija o zaštiti zbirki preparatorskim postupcima. Izraditi će se plan

preventivne primarne i sekundarne zaštite i očuvanja i restauracije muzejske građe s popisom

prioriteta, financijskim pokazateljima i fazama realizacije.

## Konzerviranje, restauracija

S ciljem podizanja razine zaštite i očuvanja muzejske građe Muzej Belišće težiti će

restauratorskim i konzervatorskim zahvatima na muzejskoj građi. Oni će se nadalje provoditi

sustavno, prema stupnju ugroženosti te prema potrebama izlaganja. Restauratorske i

konzervatorske zahvate na posebno vrijednoj ostavštini obitelji Gutmann pokušat će se ostvariti

u suradnji sa Restauratorskim odjelom u Osijeku.

# ZBIRKE

Muzej Belišće ima stalni postav koji uključuje zbirke industrijske baštine, arheologije i

urbanizma. Revidirati će se i dodatno poboljšati postojeće zbirke koje je potrebno registrirati

na Listu kulturnih dobara Republike Hrvatske. Donacijama, eventualnim otkupima i

prikupljanjem predmeta putem istraživačkih i terenskih istraživanja povećao bi se fond kako

postojećih tako i onih nadolazećih zbirki, te bi iste bile temelj za uređenje stalnih postava.

Nakon registracije postojećih zbirki krenulo bi se u realizaciju etnografske zbirke.

## Uređenje i opremanje zgrade

U sklopu raspoloživih prostorija urediti će se i dodatno opremiti radni prostor muzeja, prostor

za istraživački rad, obradu građe, čuvanje i zaštitu muzejske građe i dokumentacije. Opremit

će se radni prostor za ravnatelja muzeja i muzejskog tehničara. U prostorijama Muzeja vršit će

se prezentacija muzejske građe putem novih stalnih postava, osuvremenjivanjem postojećih i

pripremom povremenih tematskih izložbi iz muzejskog fundusa svih zbirki.

## Izmjene i dopune stalnog postava

Revidirati će se i dodatno poboljšati muzejski postav i prikaz muzejske građe. U Muzeju će se

kronološki i tematski posložiti postavi u obje zgrade muzeja. Nastojat će se izložiti originali

jer će se na taj način najbolje sačuvati u staklenim vitrinama, zaštićeni od habanja, uništenja ili

zagubljenja. Izrađeni će biti tabletni tekstovi, svaki tablet će biti vezan za jednu vitrinu, te neće

svi tekstovi biti na svim tabletima. Tabletni tekstovi bi ujedno bili prevedeni na strane jezike

(engleski, njemački). Tekstove na kapafiksu potrebno je drugačije oblikovati i smanjiti te uz

hrvatski dodati engleski I njemački jezik. Muzejskom postavu dodao bi se prikaz kronologije

Belišća putem 3D mapping projekcija za određeno razdoblje. Po mogućnosti uključili bi se i

zvučni efekti kao npr. glasovi radnika i prikaz atmosfere i sl.

Dopunila bi se prapovijesna i povijesna prošlost Belišća, ukratko opisana na panou radi same

kronološke preglednosti uz poseban osvrt na povijesne ličnosti koje potječu ili su živjeli i radili

u Belišću.

## Hemeroteka (bibliografija Belišća)

Veliki dio muzejske građe posebno dio koji čini postav muzeja u zgradi na adresi S.H.Gutmann

15a je hemeroteka. Potrebno je uspostaviti bazu podatka tj. zbirku o zapisima, praćenjem

dnevnih i tjednih tiskovina o Belišću i djelatnosti Muzeja, koja bi se evidentirala pomoću

računalnog programa te bi uključivala u obradu i Internet portale. Svaka jedinica bi bila

skenirana te trajno pohranjena na vanjskom hard disku. Podaci bi se ujedno mogli pregledavati,

a svakoj jedinici bi se dodjeljivala oznaka i inventarni broj radi trajne pohrane podataka. Ovako

uspostavljena baza podataka (hemeroteka) imala bi veliki značaj za istraživački rad, a u svrhu

stručnih i znanstvenih istraživanja kulturne baštine Belišća.

# SURADNJA S JAVNOSTI

## Digitalizacija muzeja

Podizanje razine dostupnosti informacija o muzejskoj građi korisnicima uvjetovano je daljnjem

opremanju muzeja informatičkom opremom sukladno potrebama korisnika te zahtjevima za

digitalizacijom muzejske građe. Kao novo sredstvo komunikacije potrebno je izraditi

multimedijsku, interaktivnu web stranicu muzeja i na taj način poboljšati predstavljanje muzeja

na Internetu. Ujedno će se izraditi 3D virturalna šetnja kroz stalni postav muzeja. Digitalizacija

muzejske građe i njena dostupnost zainteresiranoj javnosti jedan je od projekata prijavljen

Ministarstvu kulture i medija kroz programe javne potrebe u kulturi za 2021. godinu.

## Mediji

Aktualna događanja i aktivnosti muzeja biti će praćena redovitim obavještavanjem novinara i

putem tiskanih objava, kao i gostovanja u radijskim emisijama, predavanja i promocije.

Redovito će se ažurirati internetska stranicama muzeja. U medijske svrhe planira se izrada i

distribucija promotivnog materijala.

## Lokalna suradnja

Kvalitetna i intenzivna komunikacija s lokalnom upravom i lokalnim udrugama, putem koje bi

se ostvarivale i obogaćivale određene muzejske djelatnosti i kulturne manifestacije od posebnog

su interesa. Rezultat takvog djelovanja su pobuđivanje interesa, sudjelovanje i doprinos u

organizaciji i uključivanju u muzejske projekte kao i poticanju volontiranja u realizaciji

programa različitih kulturnih i muzejskih sadržaja. Također kad se steknu mogućnosti za

okupljanjima većeg broja ljudi bez ograničenja i odgovornosti za epidemiološke mjere Muzej

će predložiti i organizirati sajam starina kao na primjeru Osijeka te na taj način pokušati

senzibilizirati javnost za kulturnu baštinu.

# EDUKATIVNA DJELATNOST

Muzejska djelatnost ima svrhu proučavanja, edukacije i uživanja, kulturnih dobara. Muzej mora

biti mjesto pozitivnog ozračja i suradnje, stjecanja znanja, identiteta i saznanja o kulturnom

nasljeđu. Ponuda programa muzeja mora biti inovativna, interaktivna i animacijska. Aktivnosti

bi se provodile kroz edukativne radionice poput predavanja, te organiziranjem radionica i

predavanja vezanih uz kulturnu baštinu belišćanskog kraja. Programi bi se osmišljavali u

suradnji sa obrazovnim i kulturnim institucijama, neprofitnim udrugama i organizacijama

ovisno o ciljanoj skupini kojoj je edukacija namjenjena. Organizirala bi se tematska predavanja

za različite skupine posjetitelja, od predškolske djece, osnovnoškolaca, srednjoškolaca i

studenata do odraslih i umirovljenika prilagođena određenoj dobnoj skupini npr. na Noć

muzeja, Međunarodni dan muzeja, Dan grada Belišća, Dan otvorenih vrata i sl.

# IZDAVAČKA DJELATNOST

Muzejska se građa prezentira putem raznoraznih publikacija i vezana je uz redovnu muzejsku

djelatnost. U skladu s mogućnostima planiraju se izraditi katalozi stalnih i povremenih izložbi,

katalog zbirki stalnog postava, promotivni materijali, pozivnice, prospekti i plakati kao rezultat

obrade muzejske građe. Potrebno je izraditi nove deplijane muzejskih zbirki i tiskati ih i na

engleskom jeziku.

# IZLOŽBENA DJELATNOST

Jedna od djelatnosti muzeja je organiziranje povremenih izložbi putem kojih će Muzej

nadograđivati te stvarati i promicati identitet i njegovu vizualnu i medijsku prepoznatljivost.

Realizacija izložbi uključuje i izdavačku obvezu tiskanja kataloga. U planu je minimalno jedna

izložba po godini koja bi se s vremenom i povećavala. Organiziranje povremenih izložbi kao i

sudjelovanje u održavanju raznih manifestacija, pomoću kojih se može promicati i razvijati

lokalna zajednica i Muzej planirana je i nalazi se na popisu aktivnosti u budućem razdoblju.

# MARKETINŠKA DJELATNOST

## Povećanje vlastitih prihoda muzeja

Povećanje vlastitih prihoda Muzeja planira se razvojem marketinške djelatnosti novih usluga,

financiranja programa Muzeja kroz projekte fondova Europske Unije i kroz suradnju s

različitim ustanovama, institucijama, i poslovnim subjektima, Ministarstvom kulture i medija

Ministarstvom turizma, turističkim zajednicama, putničkim agencijama, obrazovnim

ustanovama i drugima. Za razvoj Muzeja potrebni su prihodi koje je neophodno tražiti u

partnerskim odnosima s javnim i privatnim sektorom te na donacijama i sponzorstvima.

Razmjena znanja, iskustava i međusobna suradnja s institucijama koje rade na zaštiti baštine,

kao što su muzeji, restauratorski zavodi, konzervatorske službe, arhivi, knjižnice i obrazovne

institucije su prioriteti u planiranju aktivnosti. Muzej je potrebno uključiti u aktivnosti

kulturnog turizma, umrežavati se sa srodnim muzejima, unutar i izvan Hrvatske na kulturnim

projektima i kulturno-turističkim destinacijama u Hrvatskoj i Europi.

M U Z E J B E L I Š Ć E

URBROJ: /2021

Belišće, 15. listopada 2021.

Ravnateljica

Dr.sc. Nada Milas Bosanac